cyanic-selkie/wikianc huggingface dataset:
Μαχαιριά Ρόδου
Ο αρχαίος οικισμός Βρουλιάς
Η ανασκαφή του οικισμού έγινε στις αρχές του 20ου αιώνα (1907-1908) από τον Σουηδό αρχαιολόγο Karl Kinch και την Δανική Αρχαιολογική αποστολή, η οποία αποκάλυψε οχυρωματικό περίβολο με πύλη και ορθογώνιο πύργο, δύο σειρές παρατακτικά κτισμένων οικιών, αγορά, ιερά και νεκροταφείο με σημαντικά κινητά ευρήματα. Ο αρχαίος οικισμός ήταν γνωστός για την κεραμική του (όπως όλη η περιοχή της νότιας Ρόδου) και υπάρχει ιδιαίτερη αναφορά στην περιοχή της Μεσογείου για τα αγγεία «ρυθμού Βρουλλιάς». Τα περισσότερα ευρήματα της ανασκαφής (όσα τοποθετήθηκαν στην ακρόπολη της Λίνδου) χάθηκαν στον Α΄ Παγκόσμιο πόλεμο. Σπουδαίο αγγείο «ρυθμού Βρουλλιάς» θεωρείται ο «σκύφος Βρουλλιάς».
Διοικητικά στοιχεία
Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Κατταβίας του τότε δήμου Νότιας Ρόδου. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Κατταβιά, τον Άγιο Παύλο κσι το Πρασονήσι αποτελούν την κοινότητα Κατταβιάς που υπάγεται στην δημοτική ενότητα Αταβύρου του δήμου Ρόδου ενώ σύμφωνα με την απογραφή 2011 έχει 9 κατοίκους. Στην απογραφή του 2001 απογράφησαν 40 κάτοικοι.
Παραπομπές
Κατηγορία:Χωριά της Ρόδου
Καστροβιλάρι
Η (ή το) Καστροβιλάρι ή Καστροβιλλάρι, είναι ορεινή πόλη της νότιας Ιταλίας, που βρίσκεται στη περιοχή της Καλαβρίας, και συγκεκριμένα στην επαρχία της Κοζέντσα. Η πόλη είναι κτισμένη ανάμεσα σε δύο αντικριστές πλαγιές βουνών σε υψόμετρο 360 μ. σε οροπέδιο ιδιαίτερης φυσικής ομορφιάς που περιλαμβάνεται σ΄ ένα από τα σπουδαιότερα φυσικά πάρκα της Ευρώπης.
Ίδρυση
600x600px|μικρογραφία|Η οροσειρά του Πολίνο όπως φαίνεται από το Δημοτικό Στάδιο της πόλης|αριστερά
1074 Μπελυάφσκια
Η Μπελυάφσκια (Beljawskya) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,032. Ανακαλύφθηκε το 1925 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά της από το επώνυμό του, κατά παράβαση του άγραφου «νόμου» οι ανακαλύπτοντες αστεροειδείς να μη τους δίνουν το δικό τους όνομα (σε αντίθεση με τους κομήτες).
Καστροβιλάρι
Αξιοθέατα
Το Καστροβιλάρι αποτελεί αξιόλογο κέντρο εμπορίου γεωργικών προϊόντων και τουριστικού – φυσιολατρικού ενδιαφέροντος. Αξιόλογα τουριστικά σημεία της πόλης είναι: το περίφημο μεσαιωνικό κάστρο της με την εσωτερική εκκλησία της Παναγίας, της λεγόμενης "Κωνσταντινουπολίτισσας", η εκκλησία του αγίου Ιουλιανού, το Δημαρχείο, τα Παλάτια Σαλιτούρνι, Ρόκο, Καπέλι και Γκάλο, η παλαιά «Γέφυρα της καδένας» που συνδέει τα δύο μέρη της πόλης και αναμφίβολα το παρακείμενο Εθνικό πάρκο Πολίνο του ομώνυμου όρους.
1074 Μπελυάφσκια
Το φαινόμενο μέγεθος της Μπελυάφσκιας κατά τη μέση αντίθεσή της είναι 15,3.
Καστροβιλάρι
Πηγές
Κατηγορία:Πόλεις της Καλαβρίας
1074 Μπελυάφσκια
Φυσικά χαρακτηριστικά
Η μέση διάμετρος της Μπελυάφσκιας εκτιμάται σε 47,82 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0772. Η Μπελυάφσκια περιστρέφεται γύρω από τον εαυτό της μία φορά κάθε 6 ώρες και 17 λεπτά.
Παραπομπές
Μπελυαφσκια
Κωνσταντής Μιχαλόπουλος
Ο Κωνσταντής Μιχαλόπουλος ήταν αγωνιστής του αγώνα του 1821.
Πηγές
Κατηγορία:Αγωνιστές του 1821
Θάνατοι το 1975
Δεκέμβριος
Κατηγορία:1975
Περιστατικό της νορβηγικής ρουκέτας
Το περιστατικό της νορβηγικής ρουκέτας συνέβη στις 25 Ιανουαρίου του 1995, όταν μια ομάδα Νορβηγών και Αμερικανών επιστημόνων εκτόξευσαν μια ρουκέτα με επιστημονικό εξοπλισμό από τη βορειοδυτική ακτή της Νορβηγίας σε μεγάλο υψόμετρο στα όρια του διαστήματος για τη μελέτη του Βορείου Σέλατος πάνω από τη νήσο Σβάλμπαρντ. Η τροχιά την οποία ακολούθησε η ρουκέτα διασταυρωνόταν με τον αέριο διάδρομο που αντιστοιχεί στη διαδρομή μεταξύ της βάσης πυρηνικών πυραύλων στη Βόρεια Ντακότα των ΗΠΑ και της διαδρομής που θα ακολουθούσαν αν εκτοξεύονταν προς τη Μόσχα στη Ρωσία.
Περιγραφή
Ακόμα και μετά τη λήξη του Ψυχρού Πολέμου με τη διάλυση της Σοβιετικής Ένωσης το 1991, εξακολουθούσε να υπάρχει ένας βαθμός καχυποψίας μεταξύ των πυρηνικών δυνάμεων των ΗΠΑ, και της Ρωσίας η οποία ήταν το διάδοχο κράτος της Σοβιετικής Ένωσης.
Χαρακτηριστικά
Η ρουκέτα εκτοξεύθηκε στις 25 Ιανουαρίου 1995 από το Σβάλμπαρντ, βορείως της ηπειρωτικής Νορβηγίας και στα δυτικά της Ρωσίας. Καθώς η ρουκέτα ανέβαινε όλο και ψηλότερα, ανιχνεύθηκε από το ρωσικό σύστημα έγκαιρης προειδοποίησης στη βάση του Ολενεγκόρσκ στην περιοχή του Μουρμάνσκ της βορειοδυτικής Ρωσίας. Στους παρατηρητές του ραντάρ, η ρουκέτα φαινόταν να έχει τα χαρακτηριστικά βαλλιστικού πυραύλου των αμερικανικών υποβρυχίων (Trident), και πως αποτελούσε το προοίμιο μιας πιθανής γενικευμένης πυραυλικής επίθεσης από υποβρύχια. Κατά το σκεπτικό αυτό, η πρώτη ρουκέτα θα μετέφερε φορτίο το οποίο θα εξέδιδε έναν ηλεκτρομαγνητικό παλμό (EMP) ο οποίος θα καθιστούσε τα ρωσικά ραντάρ ανήμπορα να ανιχνεύσουν μια ξαφνική γενική επίθεση.
Μετά τον διαχωρισμό των τμημάτων της ρουκέτας καθώς έφτανε κοντά στα όρια της ατμόσφαιρας με το διάστημα, τα τμήματα αυτά εμφανίστηκαν στα Ρωσικά συστήματα ανίχνευσης ως πολλαπλά σώματα τα οποία κατευθύνονταν προς τη Ρωσία. Ο γενικός συναγερμός που σήμανε στο Ρωσικό επιτελείο, είχε ως αποτέλεσμα να δοθεί η βαλίτσα με τους πυρηνικούς κωδικούς και εξοπλισμό στον πρόεδρο Μπόρις Γιέλτσιν ο οποίος και ενεργοποίησε τους κωδικούς του συστήματος πυρηνικής ανταπόδοσης. Στάλθηκε επίσης οδηγία στα πυρηνικά υποβρύχια να βρίσκονται σε καθεστώς πολεμικής ετοιμότητας και να είναι έτοιμα για πυρηνική ανταπόδοση.
Αντιδράσεις και αξιολόγηση
Δεν υπήρξε προειδοποίηση προς τους Ρώσους πολίτες, και το γεγονός γνωστοποιήθηκε στο ευρύ κοινό μέσω των ΜΜΕ μια εβδομάδα αργότερα, ενώ το περιστατικό αποτελεί τη μοναδική γνωστή περίπτωση όπου ενεργοποιήθηκαν οι πυρηνικοί κωδικοί για την έναρξη πυρηνικού πλήγματος.
Εξωτερικοί σύνδεσμοι
Κατηγορία:Πυρηνικά όπλα
Κατάλογος ποδοσφαιριστών ανδρών με 50 ή περισσότερα διεθνή γκολ
Ο πρώτος ποδοσφαιριστής που σημείωσε 50 γκολ με εθνική ομάδα ήταν ο Ούγγρος Ίμρε Σλόσσερ-Λάκατος. Πέτυχε το 50ό γκολ του σε αγώνα απέναντι στην Αυστρία στις 5 Νοεμβρίου 1916. Συνολικά σημείωσε 59 γκολ σε 68 αναμετρήσεις. Ο Φέρεντς Πούσκας, επίσης Ούγγρος, ήταν ο επόμενος κάτοχος της καλύτερης επίδοσης από το 1953. Το 50ό του γκολ ήρθε στις 24 Ιουλίου 1952 στον αγώνα με την Τουρκία στους Ολυμπιακούς Αγώνες του 1952, ενώ κάτοχος του ρεκόρ έγινε στις 25 Νοεμβρίου 1953 στο ιστορικό παιχνίδι με την Αγγλία (3–6). Ο Πούσκας σημείωσε συνολικά 84 γκολ με την Ουγγαρία. Παρέμεινε ο κορυφαίος σκόρερ εθνικών ομάδων για άλλα 47 χρόνια μετά το 84ο του γκολ το 1956 με αντίπαλο την Αυστρία, μέχρι που ο Ιρανός Αλί Νταεΐ κατέρριψε το ρεκόρ το 2004 μετά την επίτευξη του 90ού του γκολ απέναντι στο Λίβανο. Το ρεκόρ του Νταεΐ με 109 γκολ ισοφαρίστηκε στις 23 Ιουνίου 2021 από τον Κριστιάνο Ρονάλντο. Ο Πορτογάλος έγινε ο ποδοσφαιριστής με τα περισσότερα γκολ (111), μετά τα δύο γκολ που σημείωσε την 1η Σεπτεμβρίου 2021 με αντίπαλο την Ιρλανδία.
Κατάταξη
Οι ποδοσφαιριστές που είναι ακόμα ενεργοί με την εθνική ομάδα υποδεικνύονται με έντονα γράμματα.
Ανά εθνικότητα
Τα στοιχεία είναι ακριβή έως τις 23 Ιουνίου 2023 (UTC).
*Ο όρος «εθνικότητα» σε αυτήν την ενότητα αναφέρεται στο-α έθνος-η που εκπροσώπησε ο παίκτης (η εθνική ομάδα ή οι εθνικές ομάδες που αγωνίστηκε), όχι στην εθνικότητά του ή την-ις υπηκοότητά-ές του.
Ανά συνομοσπονδία
Τα στοιχεία είναι ακριβή έως τις 23 Ιουνίου 2023 (UTC).
Πηγές
Διεθνη γκολ
Τζωρτζ Σμιθ Πάττον
Ο Τζωρτζ Σμιθ Πάττον ή Τζορτζ Πάτον   (αγγλικά: George Smith Patton, 11 Νοεμβρίου 1885 – 21 Δεκεμβρίου 1945) ο νεότερος, ήταν Αμερικανός στρατηγός, ένας από τους ικανότερους διοικητές των στρατιωτικών δυνάμεων των Συμμάχων στο Δεύτερο Παγκόσμιο Πόλεμο, με ειδικότητα στη διοίκηση των τεθωρακισμένων και μηχανοκίνητων μονάδων. Ήταν αλαζόνας, εκκεντρικός, ματαιόδοξος και θεωρούσε τους στρατιώτες τόσο αναλώσιμους όσο τις σφαίρες. Παράλληλα όμως ήταν ειλικρινής και ακέραιος χαρακτήρας, ατρόμητος στη μάχη και με υψηλή αίσθηση του καθήκοντος. Μπορούσε να εμπνεύσει τρόμο στους αντιπάλους του και σεβασμό στους συμμάχους του.
Η οικογένεια του και οι σπουδές του
Ο Τζωρτζ Σμιθ Πάττον ο νεότερος ήταν γιος του Τζωρτζ Σμιθ Πάττον του πρεσβύτερου (1856-1927) και της Ρουθ Γουίλσον (1861-1928). Γεννήθηκε στο Σαν Γκάμπριελ της Καλιφόρνιας στις 11 Νοεμβρίου του 1885. Οι γονείς του ήταν εύποροι και με μεγάλη ιστορία ως οικογένεια. Ο πατέρας του ήταν νομικός αλλά είχε σπουδάσει σε στρατιωτική ακαδημία, ο παππούς του από τη πλευρά της μητέρας του ήταν πολιτικός και μεγάλος γαιοκτήμονας, ο προπάππους του Χίου Γουήντον Μέρσερ ήταν στρατηγός στην Αμερικανική επανάσταση και ο παππούς του, από τη πλευρά του πατέρα του, Τζωρτζ Σμιθ Πάττον ο πρώτος ήταν ταξίαρχος στον Αμερικανικό Εμφύλιο.
Ο Τζωρτζ Πάττον φοίτησε στα καλύτερα ιδιωτικά σχολεία και ήταν ιδιαίτερα καλός στη φιλοσοφία, στους αρχαίους συγγραφείς και στην νεότερη ιστορία αλλά ταυτόχρονα ήταν τραγικά απαράδεκτος στα μαθηματικά και στις θετικές επιστήμες. Του δόθηκε η άδεια να φοιτήσει στη στρατιωτική ακαδημία της Βιρτζίνια και ένα χρόνο μετά μετατέθηκε στην ανώτατη στρατιωτική σχολή του Γουέστ Πόιντ, την πιο φημισμένη μέχρι σήμερα σχολή στρατιωτικών. Λόγω των χαμηλών γνώσεων του στα μαθηματικά, αποφοίτησε, πιο αργά από τους συμφοιτητές του, από τη σχολή το 1909 και διορίσθηκε αξιωματικός του ιππικού. Όσο φοιτούσε στη σχολή Γουέστ Πόιντ, γνώρισε την κόρη ενός πλούσιου βιομηχάνου, την Μπέατρις Άγιερ, με την οποία παντρεύτηκε μετά την αποφοίτησή του.
Ο Τζωρτζ Πάττον διακρίθηκε ως αθλητής, μέσα και έξω από τη σχολή. Μάλιστα το 1912 πήρε μέρος στους Ολυμπιακούς Αγώνες της Στοκχόλμης, εκπροσωπώντας τις Ηνωμένες Πολιτείες και το στρατό τους. Αγωνίστηκε στο μοντέρνο πένταθλο και κατέλαβε την Πέμπτη θέση. Το 1913 φοίτησε στην Γαλλική Σχολή Ιππικού και με την αποφοίτησή του έγραψε ένα εγχειρίδιο για την σωστή χρήση της σπάθης.
Στο πεδίο των μαχών
Το 1916 η κυβέρνηση των Η.Π.Α. τον διόρισε υπασπιστή του στρατηγού Τζον Τζόζεφ Πέρσινγκ και τον έστειλαν μαζί του στο Μεξικό να καταστείλουν την επανάσταση του Πάντσο Βίλλα. Σε μια μάχη με την ίλη του ιππικού του, ο Πάττον, σκότωσε τον υπασπιστή του Βίλλα, τον Χούλιο Καρντένας. Στο Μεξικό ήρθε σε επαφή με τα μηχανοκίνητα οχήματα του στρατού και τους τρόπους χρήσης τους στο πόλεμο. Για τα κατορθώματα του στο Μεξικό έγινε λοχαγός και στάλθηκε στη Γαλλία ως ο πρώτος διοικητής μιας μονάδας τεθωρακισμένων των αμερικανικών δυνάμεων. Είχε ξεσπάσει ο Πρώτος Παγκόσμιος Πόλεμος και ο ίδιος τέθηκε στις διαταγές του στρατηγού Πέρσινγκ ξανά. Έλαβε μέρος στη μάχη του Σεν Μιχιέλ, τον Σεπτέμβριο του 1918, στην επίθεση του Μεύση, στην κατάληψη της Αργκόν και τραυματίστηκε δυο φορές. Οι Η.Π.Α. τον παρασημοφόρησαν με το μετάλλιο Διακεκριμένων Υπηρεσιών και τον προήγαγαν σε αντισυνταγματάρχη. Γνωρίζοντας από κοντά τις δυνατότητες των τεθωρακισμένων, κατάλαβε ότι, αυτά ήταν το μελλοντικό όπλο του πολέμου και για αυτό παρακολουθούσε τις εξελίξεις στην τεχνολογία αρμάτων μάχης και αρθρογραφούσε για τον τρόπο χρήσης τους. Μετά τον Πρώτο Παγκόσμιο Πόλεμο, διορίσθηκε διοικητής της 314ης Ταξιαρχίας Αρμάτων, που έπειτα μετονομάστηκε σε 2η Ταξιαρχία Αρμάτων, Μάχης και συνδέθηκε φιλικά με τους στρατηγούς Ντάγκλας Μακάρθουρ και Ντουάιτ Ντέιβιντ Αϊζενχάουερ.
Το τέλος του πολέμου και ο θάνατος του
Ο πόλεμος τελείωσε και ο Πάττον διορίστηκε κατοχικός διοικητής της Βαυαρίας. Ο ίδιος όμως επιθυμούσε να ξαναβρεθεί σε μέτωπο πολέμου και ζήτησε μετάθεση στην Άπω Ανατολή. Το αίτημα του δεν έγινε δεκτό και τότε αποφάσισε ότι υπήρχε άλλος ένας εχθρός στην Ευρώπη που έπρεπε να αφανιστεί. Οι κομμουνιστές για τον Πάττον ήταν πιο μισητοί και από τους Ναζί. Έστελνε υπομνήματα στην ηγεσία των Η.Π.Α. για τις επεκτατικές βλέψεις του Στάλιν και για την αναγκαιότητα επίθεσης στα εδάφη της Σοβιετικής Ένωσης. Ο φίλος του Ντουάιτ Αϊζενχάουερ, για να αποτρέψει τον Πάττον να καταστρέψει την καριέρα του με τέτοιου είδους ιδέες, του ανέθεσε να αναλάβει τη διοίκηση του 15ης Στρατιάς και να αρχίσει την αρχειοθέτηση και συγγραφή των γεγονότων του Δευτέρου Παγκοσμίου Πολέμου. Στις 9 Δεκεμβρίου του 1945, μια μέρα πριν επιστρέψει στις Η.Π.Α., πήγε για κυνήγι με τον υποστράτηγο Χόμπαρτ Γκάι. Το αυτοκίνητο στο οποίο επέβαιναν συγκρούστηκε με ένα φορτηγό. Ο Πάττον έμεινε παράλυτος και 12 μέρες μετά το τροχαίο, στις 21 του μήνα του έτους 1945, ξεψύχησε στο στρατιωτικό νοσοκομείο της πόλης Χαϊδελβέργης. Ήταν 60 ετών και ενταφιάστηκε στο Λουξεμβούργο, στο Αμερικανικό Κοιμητήριο για τους πεσόντες του Δευτέρου Παγκοσμίου Πολέμου.
Σκιαγράφηση του χαρακτήρα του
Ο Τζωρτζ Σμιθ Πάττον ήταν αλαζόνας, εκκεντρικός, ματαιόδοξος και είχε εμμονές σχετικά με την εικόνα που θα άφηνε πίσω του με τον θάνατο του. Ήταν άξεστος, ευγενής μόνο με μερικές γυναίκες, με περίεργη αίσθηση του χιούμορ ενώ ήταν και κυκλοθυμικός. Παράλληλα ήταν ρατσιστής, κοντά στις ιδέες του ναζισμού, περί ανωτερότητας της λευκής φυλής και φανερά αντικομμουνιστής. Θεωρούσε τα ψυχολογικά προβλήματα ως «προβλήματα πολυτελείας» και όσους τα επικαλούνταν για να μην πάνε στη μάχη τους θεωρούσε δειλούς, ενώ παράλληλα θεωρούσε τους στρατιώτες τόσο αναλώσιμους όσο τις σφαίρες. Η μεγάλη ιστορία της οικογένειας του τον είχε οδηγήσει στο να πιστεύει ότι ήταν «πλασμένος» για κάτι ανώτερο. Φήμες θέλουν να είχε εκμυστηρευτεί ότι όταν θα συνταξιοδοτούνταν, θα ασχολούνταν με τη πολιτική. Όλα τα παραπάνω τον έκαναν αντιπαθή στους απλούς στρατιώτες, στους δημοσιογράφους των Η.Π.Α. και στους στρατιωτικούς ηγέτες των υπολοίπων Συμμαχικών Δυνάμεων. Ταυτόχρονα με τα παραπάνω όμως ένας άνθρωπος ειλικρινής και ευθύς με ακέραιο χαρακτήρα. Ήταν άριστος εκπαιδευτής και ακόμα καλύτερος διοικητής στη διάρκεια της μάχης, στην οποία ήταν τόσο ατρόμητος ώστε να εμπνέει τους μαχητές να συνεχίσουν τον αγώνα τους. Είχε υψηλή αίσθηση του καθήκοντος και σε συνδυασμό με τα άλλα του χαρίσματα έγινε απαραίτητος για τη στρατιωτική και πολιτική ηγεσία των Συμμάχων. Στην διάρκεια των μαχών ντυνόταν με όλα του τα παράσημα και κουβαλούσε περίστροφα με καλογυαλισμένη λαβή από ελεφαντόδοντο.
Ο θρύλος του Πάττον
Για τον στρατηγό Πάττον γυρίστηκε η ταινία «Πάττον» με τον ηθοποιό Τζωρτζ Σκοτ να ενσαρκώνει τον αμφιλεγόμενο, για τον χαρακτήρα του, στρατηγό. Ο ίδιος ο στρατηγός έγραψε όσο ζούσε πολλά εγχειρίδια τακτικής, διάφορες ομιλίες του, άρθρα αλλά ακόμα και ποιήματα καθώς και ένα πολεμικό ημερολόγιο με τον τίτλο "Ο Πόλεμος όπως εγώ τον γνώρισα" (1945). Για τον ίδιο γράφτηκαν μετά πολύ περισσότερα βιβλία με θέμα τη δράση του, τον χαρακτήρα και τη τακτική του. Για τον Πάττον ιδρύθηκαν πολλά μουσεία. Ένα στο Φορτ Νοξ, ένα στο Κέντρο Εκπαίδευσης της Ερήμου της Αριζόνα, ένα στη 314η ταξιαρχία αρμάτων μάχης και σε άλλα μέρη. Σώματα Στρατού των Η.Π.Α. έχουν πάρει το όνομα του στρατηγού, ένα από αυτά είναι αυτό στη Χαϊδελβέργη της Γερμανίας όπου πέθανε. Μια σειρά τεθωρακισμένων πήρε το όνομα του, τα Μ47 Πάττον. Αγάλματα του έχουν στηθεί σε πολλά μέρη, δυο εξ αυτών είναι αυτά που βρίσκονται στην Στρατιωτική Ακαδημία του Γουέστ Πόιντ, όπου φοίτησε, ενώ το άλλο βρίσκεται στο Κοιμητήριο που είναι θαμμένος στο Λουξεμβούργο. Προτομή του υπάρχει, επίσης, στην Αβράνς, την οποία απελευθέρωσαν τα στρατεύματά του. Το όνομα του πήρε τέτοιες διαστάσεις θρύλου που στη πόλη που γεννήθηκε, στο Σαν Γκάμπριελ, στον επισκοπικό ναό τον έχουν απεικονίσει σαν τον Άγιο Γεώργιο, μόνο που αντί να ιππεύει άλογο να οδηγεί ένα τανκ, καθώς πολεμά έναν δράκοντα που φέρει μια σβάστικα. Θέλουν με αυτό τον τρόπο να αποτυπώσουν τη συμβολή του στη νίκη του ναζισμού. Ο γιος του Τζωρτζ Σμιθ Πάττον ο τέταρτος ακολούθησε και αυτός σταδιοδρομία στρατιωτικού. Μάλιστα όταν ο πατέρας του πέθανε, αυτός βρισκότανε στο τελευταίο έτος φοίτησης του στην Ακαδημία του Γουέστ Πόιντ. Πολέμησε στη Κορέα, στο Βιετνάμ και στη Μέση Ανατολή. Έγινε διοικητής στην 2η Ταξιαρχία Αρμάτων, μια θέση από την οποία υπηρέτησε και ο πατέρας του, της Η.Π.Α. Συνταξιοδοτήθηκε το 1980 και πέθανε το 2004, σε ηλικία 80 ετών.
Εξωτερικοί σύνδεσμοι
Κατηγορία:Αμερικανοί στρατιωτικοί Κατηγορία:Αμερικανοί του Β΄ Παγκοσμίου Πολέμου
Ναϊάδα (δορυφόρος)
Ναϊάδα (αγγλικά: Naiad) ονομάζεται ένας από τους φυσικούς δορυφόρους του πλανήτη Ποσειδώνα. Πήρε το όνομά του από τις νύμφες Ναϊάδες, οι οποίες ήταν νύμφες των γλυκών νερών, πηγών (κρηνών), ποταμών και λιμνών, σύμφωνα με την ελληνική μυθολογία. Η άλλη του σημερινή ονομασία είναι Ποσειδώνας III (Neptune III).
Η Ναϊάδα ανακαλύφθηκε από φωτογραφίες που τράβηξε το διαστημικό σκάφος Βόγιατζερ 2 το 1989 και του δόθηκε η αρχική προσωρινή ονομασία S/1989 N 6. Το επίσημο όνομα Ναϊάδα του δόθηκε στις 16 Σεπτεμβρίου του 1991.
Η Ναϊάδα έχει ακανόνιστο σχήμα και η τροχιά της βρίσκεται πιο χαμηλά από τη σύγχρονη τροχιά του Ποσειδώνα με αποτέλεσμα μελλοντικά είτε να σπάσει σε μικρά κομμάτια σχηματίζοντας έναν ακόμα πλανητικό δακτύλιο, είτε θα καταπέσει στην ατμόσφαιρα του Ποσειδώνα.
250px|thumb|left|Προσομοίωση του φυσικού δορυφόρου Ναϊάδα σε τροχιά γύρω από τον Ποσειδώνα
Εξωτερικοί σύνδεσμοι
Κατηγορία:Φυσικοί δορυφόροι Ποσειδώνα
Εκλογές στη Ναμίμπια
Στη Ναμίμπια διεξάγονται εκλογές για Πρόεδρο και για Βουλή, κάθε 5 χρόνια.
Πρόσφατες εκλογές (2019)
Οι πιο πρόσφατες εκλογές διεξήχθησαν στις 27 Νοεμβρίου 2019.
2009
Στις βουλευτικές εκλογές που διεξήχθησαν στις 27 και 28 Νοεμβρίου 2009, έλαβαν μέρος 14 κόμματα. Στις ταυτόχρονες προεδρικές εκλογές κατήλθαν 12 υποψήφιοι. Ο Χιφικεπούνιε Ποχάμπα επανεξελέγη πρόεδρος με 75,2% των ψήφων. Πρόεδρος, 27-28 Νοεμβρίου 2009 !style="background-color:#E9E9E9" align=left valign=top|Υποψήφιος !style="background-color:#E9E9E9" align=left|Κόμμα !style="background-color:#E9E9E9" align=right|Ψήφοι !style="background-color:#E9E9E9" align=right|%
Εθνοσυνέλευση, 27 και 28 Νοεμβρίου 2009 !style="background-color:#E9E9E9" align=left valign=top width=350|Κόμματα !style="background-color:#E9E9E9" align=right|Ψήφοι !style="background-color:#E9E9E9" align=right|% !style="background-color:#E9E9E9" align=right|Έδρες !style="background-color:#E9E9E9" align=right|+/–
Τζουζέπε Κόρσι
Ο Τζουζέπε Κόρσι (Τσελάνο, 1631-1632 - Ανκόνα/Μόντενα, 1691) ήταν ένας Ιταλός συνθέτης του δέκατου έβδομου αιώνα, που δραστηριοποιούνταν κυρίως στη Ρώμη.
Εξωτερικοί σύνδεσμοι
Κατηγορία:Ιταλοί συνθέτες Κατηγορία:Συνθέτες του Μπαρόκ
Γκοτζίλα (ταινία, 1998)
O Γκοτζίλα (αγγλικά: Godzilla) είναι μια αμερικανική ταινία του 1998 που σκηνοθετήθηκε και συνέγραψε ο Ρόλαντ Έμεριχ. Είναι ένα reimagining της σειράς Godzilla του Toho, είναι η 23η ταινία στο franchise και η πρώτη ταινία Godzilla που γυρίστηκε πλήρως από ένα στούντιο του Χόλιγουντ. Στην ταινία πρωταγωνιστούν οι Μάθιου Μπρόντερικ, Ζαν Ρενό, Μαρία Πιτίλο, Χανκ Αζάρια, Κέβιν Ντάν, Μαίκλ Λέρνερ και Χάρι Σίρερ. Η ταινία είναι αφιερωμένη στον Τομογιούκι Τανάκα, συν-δημιουργό και παραγωγό διαφόρων ταινιών Godzilla, που πέθανε τον Απρίλιο του 1997. Στην ταινία, οι αρχές ερευνούν και πολεμούν ένα τεράστιο τέρας που μεταναστεύει στη Νέα Υόρκη για να φωλιάσει τα νεογνά του.
Τον Οκτώβριο του 1992, η TriStar Pictures ανακοίνωσε σχέδια για την παραγωγή μιας τριλογίας ταινιών με τον Godzilla. Τον Μάιο του 1993, οι Τεντ Έλιοτ και Τέρι Ρόσιο προσελήφθησαν για να γράψουν το σενάριο. Τον Ιούλιο του 1994, ο Ζαν Ντε Μποντ ανακοινώθηκε ως σκηνοθέτης. Ωστόσο, ο Ντε Μποντ εγκατέλειψε το έργο τον Δεκέμβριο του 1994 λόγω δημοσιονομικών διαφορών και ο Emmerich προσλήφθηκε τον Μάιο του 1996 για να σκηνοθετήσει και να συν-γράψει ένα νέο σενάριο με τον παραγωγό Ντιν Ντέβλιν. Τα κύρια γυρίσματα ξεκίνησαν τον Μάιο του 1997 και έληξαν τον Σεπτέμβριο του 1997.
Το Godzilla κυκλοφόρησε θεατρικά στις 20 Μαΐου 1998 κι έλαβε αρνητικές κριτικές, ενώ απέφερε 379 εκατομμύρια δολάρια παγκοσμίως σε σύγκριση με προϋπολογισμό παραγωγής, που ήταν μεταξύ 130-150 εκατομμυρίων $ και το κόστος μάρκετινγκ, που ήταν 80 εκατομμυρίων $. Παρά το κέρδος, θεωρήθηκε απογοήτευση στο box office. Αυτό είχε ως αποτέλεσμα, οι προγραμματισμένες συνέχειες να ακυρωθούν και τελικά να προκύψει μια σειρά κινουμένων σχεδίων βασισμένη στην συγκεκριμένη ταινία. Το 2004, ο Toho άρχισε να παρουσιάζει τις νέες εμφανίσεις του Godzilla του TriStar ως " Zilla ", με μόνο τις εμφανίσεις του στην ταινία του 1998 και στην εκπομπή κινουμένων σχεδίων να διατηρούν τα δικαιώματα πνευματικής ιδιοκτησίας / εμπορικό σήμα Godzilla.
1997 MTV Europe Music Awards
Τα MTV Europe Music Awards του 1997 πραγματοποιήθηκαν στο Ahoy, στο Ρότερνταμ της Ολλανδίας, στις 6 Νοεμβρίου 1997 με οικοδεσπότη τον Ronan Keating.
Οι The Prodigy ήταν οι μεγάλοι νικητές της βραδιάς κερδίζοντας τρία βραβεία συμπεριλαμβανομένου και αυτο για το Καλύτερο Βίντεο (Best Video).
Υποψηφιότητες
Οι νικητές είναι σε έντονο κείμενο.
Best Song
(Καλύτερο Τραγούδι)
Best Video
(Καλύτερο Βίντεο)
Best Female
(Καλύτερη Γυναίκα Καλλιτέχνης)
Best Male
(Καλύτερος Άντρας Καλλιτέχνης)
Best Group
(Καλύτερο Συγκρότημα)
Best New Act
(Καλύτερος Νέος Καλλιτέχνης)
Best Dance
(Καλύτερος Dance Καλλιτέχνης)
Best Rock
(Καλύτερος Ροκ Καλλιτέχνης)
Best Alternative
(Καλύτερος Εναλλακτίκος Καλλιτέχνης)
Best R&B
(Καλύτερος R&B Καλλιτέχνης)
Best Rap
(Καλύτερος Rap Καλλιτέχνης)
Best Live Act
(Καλύτερος Live Καλλιτέχνης)
Εξωτερικοί σύνδεσμοι
1997
Ναντέζντα Κρούπσκαγια
Η Ναντέζντα Κονσταντίνοβνα Κρούπσκαγια (ρωσικά: Надежда Константиновна Крупская ; 26 Φεβρουαρίου 1869 - 27 Φεβρουαρίου 1939) ήταν Ρωσίδα πολιτικός και σύζυγος του Βλαντίμιρ Λένιν.
Η Κρούπσκαγια γεννήθηκε στην Αγία Πετρούπολη από αριστοκρατική οικογένεια, που κατέληξε στην ανέχεια, και ανέπτυξε ισχυρές θέσεις σχετικά με τη βελτίωση της ζωής των φτωχών. Ένθερμη υποστηρίκτρια του μαρξισμού, συναντήθηκε με τον Λένιν το 1894. Συνελήφθησαν το 1896 λόγω των επαναστατικών δραστηριοτήτων τους και μετά την εξορία του Λένιν στη Σιβηρία, επιτράπηκε στην Κρούπσκαγια να τον ακολουθήσει το 1898 με την προϋπόθεση ότι θα παντρεύονταν. Εγκαταστάθηκαν στο Μόναχο και στο Λονδίνο μετά την εξορία τους, προτού επιστρέψουν για μικρό χρονικό διάστημα στη Ρωσία προκειμένου να συμμετάσχουν στην αποτυχημένη επανάσταση του 1905.
Παραπομπές
Κατηγορία:Ρωσίδες πολιτικοί Κατηγορία:Βλαντίμιρ Λένιν
1075 Ελίνα
Η Ελίνα (Helina) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,332. Ανακαλύφθηκε το 1926 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας.
Ζαν-Κλοντ Γιούνκερ
Ο Ζαν-Κλοντ Γιούνκερ (Jean-Claude Juncker, γενν. 9 Δεκεμβρίου 1954) είναι Λουξεμβουργιανός πολιτικός και πρόεδρος της Ευρωπαϊκής Επιτροπής μέχρι και τον Νοέμβριο του 2019.
Υπηρέτησε ως πρωθυπουργός από το 1995 ως το 2013, υπουργός Οικονομικών από το 1989 έως το 2009. Διετέλεσε πρόεδρος του Χριστιανοκοινωνικού Κόμματος του Λαού, από το 1990 έως το 1995 αλλά και πρόεδρος του Eurogroup, από το 2005 έως το 2013.
Βιογραφικά στοιχεία
Γεννήθηκε στο Ρεντάγκε στις 9 Δεκεμβρίου του 1954. Ο πατέρας του ήταν εργάτης σε εργοστάσιο χάλυβα και ο ίδιος ο Ζαν-Κλοντ σπούδασε αρχικά στο Βέλγιο. Σπούδασε Νομικά στο Πανεπιστήμιο του Στρασβούργου και απέκτησε τίτλο Μάστερ το 1979.
Η Προφητεία
Πλοκή
Στη Ρώμη, η σύζυγος (Λι Ρέμικ) του διπλωμάτη Ρόμπερτ Θόρν (Γκρέγκορι Πεκ) Κάθριν, γεννά ένα μωρό το οποίο πέθανε λίγη ώρα αφού ήρθε στη ζωή. Ο Θορν αφότου έμαθε τα κακά νέα, πείθεται από τον Ιερέα Σπιλέτο να υιοθετήσει κρυφά από τη σύζυγο του ένα αγόρι που θα ονομαστεί Ντάμιεν (Χάρβεϊ Στίβενς) χωρίς να γνωρίζει την ταυτότητα του. Αποφασίζει να μην αποκαλύψει στη Κάθριν ότι το παιδί δεν είναι δικό τους
Λίγα χρόνια μετά, ο Ρόμπερτ διορίζεται ως πρεσβευτής των ΗΠΑ στη Μεγάλη Βρετανία. Η ζωή της οικογένειας προχωρά ευχάριστα μέχρι όμως τα πέμπτα γενέθλια του Ντάμιεν, όπου η νταντά του παιδιού, υπνωτισμένη από ένα μυστηριώδη σκύλο, κρεμιέται με ένα σκοινί από τον ψηλότερο όροφο του σπιτιού και πεθαίνει. Έπειτα από αυτό το απαίσιο γεγονός, πολλά παράξενα γεγονότα συμβαίνουν ανάμεσα στους Θορν όπως για παράδειγμα η κρίση που έπαθε ο Ντάμιεν όταν πήγε με τους γονείς του στην εκκλησία, με αποτέλεσμα να χτυπήσει τη μητέρα του ή να συγκεντρωθούν γύρω από τον Ντάμιεν τρομοκρατημένα ζώα στον ζωολογικό κήπο τον οποίο επισκέφτηκε με τη μητέρα του. Αμέσως μετά το ξαφνικό θάνατο της νταντάς του Ντάμιεν, μια μυστηριώδης, σκοτεινή γυναίκα ονόματι Κυρία Μπέιλοκ, αναλαμβάνει την προστασία του παιδιού δίχως την άδεια των γονιών. Παράλληλα, ο πάτερ Μπρέναν (Μάρτιν Μπένσον), ένας καθολικός ιερέας, προσπαθεί επανειλημμένα να προειδοποιήσει τον Θορν ότι το παιδί δεν είναι άνθρωπος και ότι η ζωή του ζευγαριού κινδυνεύει. Τελικά συναντιούνται σε ένα πάρκο όπου ο Μπρέναν λέει ότι η Κάθριν είναι έγκυος και ο Ντάμιεν και η Κυρία Μπέιλοκ θέλουν να εμποδίσουν να γεννηθεί το παιδί. Όμως ο Ρόμπερτ φεύγει χωρίς να πιστεύει τον Μπρέναν. Τελικά ο πάτερ Μπρέναν πεθαίνει αφού καρφώθηκε με ένα αλεξικέραυνο που έπεσε από την οροφή μιας εκκλησίας κατά τη διάρκεια μίας καταιγίδας.
Ζαν-Κλοντ Γιούνκερ
Πολιτική σταδιοδρομία
Εξελέγη για πρώτη φορά βουλευτής το 1984 και αμέσως υπουργοποιήθηκε στην κυβέρνηση του Ζακ Σαντέρ. Ο Γιούνκερ έγινε υπουργός Εργασίας. Λίγο πριν τις εκλογές του 1989, στις οποίες επανεξελέγη βουλευτής, τραυματίστηκε σοβαρά σε τροχαίο ατύχημα, κατάφερε όμως να ανανήψει και επέστρεψε στην πολιτική. Διορίστηκε στη θέση του διοικητή της Παγκόσμιας Τράπεζας, όπου υπηρέτησε από το 1989 ως το 1995. Έγινε Υπουργός Οικονομικών τον Ιούλιο του 1989. Εξελέγη άλλη μια φορά βουλευτής στις εκλογές του 1994. Στις 20 Ιανουαρίου του 1995 διαδέχθηκε το Ζακ Σαντέρ στην πρωθυπουργία του Λουξεμβούργου. Μέλος του Χριστιανοκοινωνικού Κόμματος του Λαού (CSV), η κυβέρνησή του επανεξελέγη το 1999 τον Ιούνιο και τον Ιούνιο του 2004. Το CSV κέρδισε 19 επί συνόλου 60 εδρών στο Κοινοβούλιο το 1999 και έφτασε τις 24 στις εκλογές του 2004.
Η Προφητεία
Πλοκή
Ο Ρόμπερτ φτάνοντας στο σπίτι, έμαθε πως η Κάθριν είναι πράγματι έγκυος μα θέλει να κάνει έκτρωση διότι φοβάται πως ο Ντάμιεν θα κάνει κακό στο αγέννητο παιδί.
Μαθαίνοντας το θάνατο του πάτερ Μπρέναν, ο φωτογράφος Κιθ Τζένινγκς (Ντέιβιντ Γουόρνερ) ο οποίος γνώριζε τους Θορν, ξεκινά την έρευνά του για τον Ντάμιεν. Κοιτάζοντας φωτογραφίες της νταντάς και του Μπρέναν, βλέπει πως ο θάνατος τους προμηνύονταν σε αυτές. Βλέπει πως και κάποιες φωτογραφίες με τον ίδιο, προμηνύουν ότι θα συμβεί κάτι στον ίδιο. Ο Τζένινγκς δείχνει οτιδήποτε γνωρίζει για τον Ντάμιεν και προσφέρεται να βοηθήσει τον Ρόμπερτ να βρει περισσότερα στοιχεία. Έτσι ξεκινούν ένα ταξίδι για την Ρώμη, το μέρος στο οποίο ο Ντάμιεν είχε γεννηθεί.
Ζαν-Κλοντ Γιούνκερ
Πολιτική σταδιοδρομία
Το 2009 ο Γιούνκερ καταδίκασε την άρση του αφορισμού στον αμφιλεγόμενο επίσκοπο Ρίτσαρντ Γουίλιαμσον, μέλος της Κοινωνίας του Αγίου Πίου Ι΄. Στις βουλευτικές εκλογές, που διεξήχθησαν στις 7 Ιουνίου του 2009, ταυτόχρονα με τις Ευρωεκλογές, το κυβερνών Χριστιανοσοσιαλιστικό Λαϊκό Κόμμα του Γιούνκερ κέρδισε άλλη μια νίκη, με 26 επί συνόλου 60 εδρών στη Βουλή. Στις 9 Ιουνίου ο Γιούνκερ έλαβε νέα εντολή σχηματισμού κυβέρνησης συνασπισμού, από τον Μεγάλο Δούκα Ερρίκο.
Εκλογές 2013
Στις εκλογές που διεξήχθησαν πρόωρα στις 20 Οκτωβρίου 2013 μετά την ανακοίνωση της παραίτησης του Ζαν-Κλοντ Γιούνκερ από την πρωθυπουργία, εξαιτίας εμπλοκής του σε σκάνδαλο κατασκοπείας το κόμμα του Γιούνκερ έχασε 3 έδρες. Ωστόσο, το εν λόγω κόμμα παρέμεινε πρώτο σε δύναμη, καθώς κέρδισε 23 από 60 έδρες στη Βουλή των Αντιπροσώπων.
Η Προφητεία
Πλοκή
Καθώς έλειπε ο Θόρν, ο Ντάμιεν με ένα τρίκυκλο, ρίχνει την Κάθριν στον κάτω όροφο, αφήνοντας την αναίσθητη. Ο Ρόμπερτ μαθαίνει τα νέα και αναγκάζεται να επιστρέψει για λίγο καιρό να συμπαρασταθεί στην Κάθριν. Το μωρό το είχε χάσει.
Ζαν-Κλοντ Γιούνκερ
Εκλογές 2013
Τον Γιούνκερ διαδέχθηκε στην πρωθυπουργία ο Σαβιέ Μπετέλ.
Εξωτερικοί σύνδεσμοι
Κατηγορία:Λουξεμβούργιοι πολιτικοί Κατηγορία:Βραβευθέντες με το Βραβείο Καρλομάγνος Κατηγορία:Πρωθυπουργοί του Λουξεμβούργου
Η Προφητεία
Πλοκή
Στη Ρώμη οι δύο μαθαίνουν οτι μια πυρκαγιά έκαψε το νοσοκομείο που γεννήθηκε ο Ντάμιεν και χάθηκε το περισσότερο προσωπικό. Ο Θόρν και ο Τζένινγκς βρίσκουν τον βαριά τραυματισμένο απο την φωτιά ιερέα Σπιλέτο, ο οποίος με δυσκολία τους λέει το όνομα του νεκροταφίου το οποίο η μητέρα του Ντάμιεν και το παιδί του Ρόμπερτ είναι θαμμένοι. Ο Ρόμπερτ βλέπει πως η μητέρα του Ντάμιεν είναι ένα τσακάλι. Σύντομα, παρόμοια σκυλιά απο αυτό που είχε υπνωτίσει την νταντά, περικυκλώνουν τους δύο. Για καλή τους τύχη ξέφυγαν με ελαφρούς τραυματισμούς.
Ο Ρόμπερτ και ο Κιθ ταξιδεύουν στο Ισραήλ για να βρουν τον αρχαιολόγο Καρλ Μπούγκενχαγκεν (Λιο Μακ- Κερν) ο οποίος είχε ασχοληθεί με θέματα για τον αντίχριστο. Ο Καρλ εξηγεί στον Ρόμπερτ οτι ο Ντάμιεν για να είναι πράγματι αντίχριστος, θα πρέπει να έχει στο κεφάλι του ένα σημάδι που δείχνει τρία εξάρια και πως για να τον δολοφονήσει θα πρέπει να χρησιμοποιήσει εφτά μαχαίρια από τη Μεγιδδώ. Ο Ρόμπερτ καθώς σκέφτεται πως θα σκοτώσει ένα παιδί, πετά τα μαχαίρια. Ο Κιθ όμως καθώς τα μάζευε, αποκεφαλίζεται από ένα μεγάλο τζάμι που βρίσκονταν πάνω σε ένα φορτηγό του οποίου το χειρόφρενο τραβήχτηκε και κατρακύλησε.
Σύντομα δολοφονείται και η Κάθριν, αφότου η κυρία Μπέιλοκ την πετά από ένα παράθυρο του νοσοκομείου. Ο Ρόμπερτ συγκλονισμένος από όλους τους θανάτους αυτούς, γυρνά στο σπίτι του με σκοπό να καταστρέψει τον Ντάμιεν.
Η Μπέιλοκ κατάλαβε ότι ο Ρόμπερτ ήθελε να βλάψει τον Ντάμιεν, γι' αυτό προσπάθησε να τον εμποδίσει. Μα δεν τα κατάφερε γιατί ο Ρόμπερτ η σκότωσε. Λίγο αργότερα ο Θορν παίρνει τον Ντάμιεν σε μία γειτονική εκκλησία. Η αστυνομία ακολουθούσε τον Ρόμπερτ. Ο Θόρν τραβά τον Ντάμιεν μέσα στην εκκλησία και ετοιμάζεται να τον μαχαιρώσει. Ένας αστυνομικός φωνάζει στον Θόρν να αφήσει το "παιδί" μα εκείνος δεν τα παρατά. Αναγκαστικά ο αστυνομικός χτυπά τον Ρόμπερτ θανάσιμα με ένα πιστόλι.
Στην κηδεία των Θορν παρευρίσκεται ο Ντάμιεν. Στο τέλος της ταινίας, τα πλάνα επικεντρώνονται στο πρόσωπο του Ντάμιεν ο οποίος χαμογελά χαρούμενα.
Μουσική
Η μουσική της ταινίας όπως και το βασικό τραγούδι της ταινίας Ave Satani (σημαίνει χαίρε Σατανά) γράφτηκαν από τον Τζέρι Γκόλντσμιθ, ο οποίος για το Ave Satani απέσπασε το μοναδικό Όσκαρ στη μακροχρόνια καριέρα του. Υπάρχει από την 20th Century Fox ένας δίσκος με τη μουσική της ταινίας. Τα μουσικά κομμάτια είναι τα εξής:
Box Office
Η Προφητεία έγινε τεράστια εμπορική επιτυχία στις ΗΠΑ, καθώς απέφερε 60.922.980 δολάρια, ενώ ο προϋπολογισμός ήταν 2.800.000 δολάρια. "Η Προφητεία" ήταν η πέμπτη εμπορικότερη ταινία του 1976.
Βραβεία και Υποψηφιότητες
Και άλλα.
Σίκουελ και ριμέικ
Σίκουελ:
Ριμέικ:
Παραπομπές
Κατηγορία:Αμερικανικές ταινίες Κατηγορία:Ταινίες του 1976 Κατηγορία:Ταινίες παραγωγής 20th Century Fox Κατηγορία:Αμερικανικές ταινίες μυστηρίου Κατηγορία:Βρετανικές ταινίες μυστηρίου Κατηγορία:Βρετανικές ταινίες τρόμου Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής Κατηγορία:Αμερικανικές ψυχολογικές θρίλερ ταινίες Κατηγορία:Βρετανικές ψυχολογικές θρίλερ ταινίες Κατηγορία:Αμερικανικές υπερφυσικές ταινίες τρόμου Κατηγορία:Ταινίες με μουσική σύνθεση Τζέρι Γκόλντσμιθ
Περίπτερο Κουάν Κουνγκ
Το Περίπτερο Κουάν Κουνγκon είναι ένας ναός στο νησί Cheung Chau στο Χονγκ Κονγκ. Χτίστηκε το 1973, και είναι αφιερωμένο στον Θεό του Πολέμου και του Πλούτου, Kwan Tai (μεταφράστηκε επίσης ως Λόρδος Guan ή Kwan Kung). Το σπαθί του, το Kwan Dou, εκτίθεται επίσης στο Περίπτερο Kwan Kung.
Ο ναός περιέχει ένα άγαλμα Kwan Tai ύψους 8 ποδιών (περίπου 2,5 μέτρα), κατασκευασμένο από ένα ενιαίο κομμάτι ξύλου καμφοράς. Μπροστά από το περίπετρο υπάρχει ένας καυστήρας θυμιάματος με δύο δράκους.
Αθανάσιος Κίντσος
Ο Αθανάσιος Κίντσος (επίσης Κίντζιος ή Κίτσος) ήταν αγωνιστής του αγώνα του 1821.
Βιογραφία
Η καταγωγή του ήταν από τα Λαγκάδια της επαρχίας Καρύταινας. Αυτός και ο γιος του Μιχάλης υπηρέτησαν τον αγώνα ως στρατιώτες. Κατά την πολιορκία της Τριπολιτσάς ο Κολοκοτρώνης διόρισε τον Αθανάσιο οδηγό στο στρατιωτικό σώμα των εκεί Τριπολιτσιωτών και κατέλαβαν τους φράχτες των αμπελιών στη θέση Νουμέναγα. Εκεί, ο Αθανάσιος μαχόμενος εμπόδισε τους Τούρκους και τους ανάγκασε να υποχωρήσουν και να πάνε να περάσουν από την Γράνα.
Πηγές
Κατηγορία:Αγωνιστές του 1821
Νησιά Χαμάτα
Τα Νησιά Χαμάτα (αραβικά : الجزر حماطة) είναι ακατοίκητα νησιά της Αιγύπτου στα νότια της χώρας και στην Ερυθρά Θάλασσα. Τα κοραλλιογενή νησιά Χαμάτα είναι τμήμα του "εθνικού πάρκου Ουαντί Τζεμάλ" και είναι διάσημα στους λάτρεις των καταδύσεων. Απέναντι από τα νησιά, στην ακτή, βρίσκεται η μικρή πόλη Χαμάτα που απέχει 180 χιλιόμετρα από τη Μάρσα Αλάμ. Τα νησιά βρίσκονται σε υψόμετρο μόλις ένα μέτρο από την επιφάνεια της θάλασσας.
Τα νησιά είναι σημαντικός βιότοπος μεταναστευτικών πουλιών και ωοτοκίας θαλάσσιας χελώνας, η επίσκεψη σε αυτά γίνεται μετά την απόκτηση ειδικής άδειας.
Τα νησιά Χαμάτα είναι τα εξής :
Παραπομπές
Κατηγορία:Νησιά της Αιγύπτου στην Ερυθρά θάλασσα
Airbus Military
Η Airbus Military (Στρατιωτική Airbus) αποτέλεσε την περίοδο 2009-2013 θυγατρική εταιρεία της Ευρωπαϊκής Αεροναυτικής Εταιρείας Άμυνας και Διαστήματος, σημερινής Airbus.
Η εταιρεία δημιουργήθηκε επίσημα τον Απρίλιο του 2009 με την ένταξη του «Τμήματος Μεταφορών Στρατιωτικών Αεροσκαφών» (MTAD) και της «Airbus-Στρατιωτικής Εταιρείας Περιορισμένης Ευθύνης» (AMSL) στην Airbus. Τον Ιανουάριο του 2014, τρεις θυγατρικές της EADS, η Airbus Military, η Astrium και η Cassidian, συγχωνεύθηκαν και σχημάτισαν την Airbus Defense and Space.
Ιστορία
Τον Ιανουάριο του 1999 συστάθηκε η εταιρεία «Airbus Military Company SAS» για τη διαχείριση της κατασκευής του Airbus A400M από την κοινοπραξία Euroflag. Τον Μάιο του 2003, πριν από την εκτέλεση της σύμβασης παραγωγής, η εταιρεία εξελίχθηκε στην «Airbus-Στρατιωτική Εταιρεία Περιορισμένης Ευθύνης» (AMSL).
Στις 16 Δεκεμβρίου 2008, το «Τμήμα Μεταφορών Στρατιωτικών Αεροσκαφών» (MTAD), μέρος της Ευρωπαϊκής Αεροναυτικής Εταιρείας Άμυνας και Διαστήματος, ανακοιώθηκε ότι ενώνεται με την AMSL ως μέρος της «Airbus Military».
Τον Φεβρουάριο του 2009, ο Ντομίνγκο Ουρένια-Ράσο διορίστηκε ως επικεφαλής και Διευθύνων Σύμβουλος της Airbus Military.
Αγκιμπού Καμαρά
Ο Αγκιμπού Καμαρά (γαλλικά: Aguibou Camara) (γενν. 20 Μαΐου 2001) είναι επαγγελματίας ποδοσφαιριστής από τη Γουινέα, ο οποίος αγωνίζεται ως μεσοεπιθετικός/πλάγιος μέσος για τον Ολυμπιακό. Από τον χειμώνα του 2023, αγωνίζεται ως δανεικός στον Ατρόμητο.
Airbus Military
Ιστορία
Στις 31 Ιουλίου 2013, η EADS ανακοίνωσε τη μετονομασία της σε Airbus Group. Την ίδια περίοδο η Airbus Military, η Astrium και η Cassidian ενώθηκαν και αναδιοργανώθηκαν σχηματίζοντας την εταιρεία Airbus Defence and Space.
Αγκιμπού Καμαρά
Σταδιοδρομία σε συλλόγους
Στις 29 Μαρτίου 2019, ο Κάμαρα υπέγραψε το πρώτο επαγγελματικό του συμβόλαιο με τη γαλλική Λιλ ΟΣΚ, με πενταετή συμφωνία. Έκανε το επαγγελματικό του ντεμπούτο σε αγώνα του Κυπέλλου Γαλλίας εναντίον της Ντιζόν στις 10 Φεβρουαρίου 2021 και σημείωσε γκολ στο 15ο λεπτό του παιχνιδιού.
Airbus Military
Ιστορία
Στα τέλη του 2013, η μητρική εταιρεία EADS πραγματοποίησε την αναδιοργάνωση του Ομίλου της Airbus, τερματίζοντας την εταιρική οντότητα της Airbus Military.
Αγκιμπού Καμαρά
Σταδιοδρομία σε συλλόγους
Στις 13 Ιουλίου 2021, εντάχθηκε στον Ολυμπιακό με τετραετές συμβόλαιο.
Airbus Military
Παραπομπές
Κατηγορία:Airbus
Αγκιμπού Καμαρά
Εξωτερικοί σύνδεσμοι
Κατηγορία:Ποδοσφαιριστές από τη Γουινέα Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Γουινέας Κ17 Κατηγορία:Ποδοσφαιριστές Εθνικής Γουινέας Κ20 Κατηγορία:Ποδοσφαιριστές Εθνικής Γουινέας Κατηγορία:Ποδοσφαιριστές Κυπέλλου Εθνών Αφρικής 2021 Κατηγορία:Ποδοσφαιριστές Λιλ ΟΣΚ Κατηγορία:Ξένοι ποδοσφαιριστές στη Γαλλία Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Ολυμπιακού Πειραιώς Β Κατηγορία:Ποδοσφαιριστές Ατρόμητου Αθηνών
Μποριάνα Κρίστο
Γεννήθηκε στις 13 Αυγούστου 1961. Έγινε Πρόεδρος της Ομοσπονδίας της Βοσνίας-Ερζεγοβίνης, στις 22 Φεβρουαρίου 2007. Είναι η πρώτη γυναίκα που αναρριχήθηκε σε αυτό το αξίωμα. Στις εκλογές που διεξήχθησαν στην Ομοσπονδία της Βοσνίας και Ερζεγοβίνης στις 3 Οκτωβρίου 2010 ήταν υποψήφια και ήρθε 2η, με ποσοστό 19,7%, πίσω από τον νικητή, Ζέλικο Κόμσιτς.
Μετά τις γενικές εκλογές του 2022, ένας συνασπισμός με επικεφαλής τη Συμμαχία των Ανεξάρτητων Σοσιαλδημοκρατών, την Κροατική Δημοκρατική Ένωση και το Σοσιαλδημοκρατικό Κόμμα κατέληξε σε συμφωνία για το σχηματισμό μιας νέας κυβέρνησης, ορίζοντας την Κρίστο ως νέο πρόεδρο του Συμβουλίου Υπουργών. Ο επίσημος διορισμός της από τον Πρόεδρο έγινε στις 22 Δεκεμβρίου. Ο διορισμός επιβεβαιώθηκε από το νομοθετικό σώμα στις 28 Δεκεμβρίου και έγινε η πρώτη γυναίκα πρωθυπουργός της χώρας. Στις 25 Ιανουαρίου 2023 η Βουλή των Αντιπροσώπων ενέκρινε τον διορισμό της κυβέρνησης Κρίστο.
Παραπομπές
Κριστο Κριστο Κρίστο
1076 Βιόλα
Η Βιόλα (Viola) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,149. Ανακαλύφθηκε το 1926 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο φυτό.
Φυσικά χαρακτηριστικά
Η μέση διάμετρος της Βιόλας εκτιμάται σε 22,63 χιλιόμετρα. Ο φασματικός τύπος της είναι F (κατά Tholen) ή C (ανθρακούχος, κατά SMASSII), ενώ το άλβεδό της είναι 0,0415. Η Βιόλα περιστρέφεται γύρω από τον εαυτό της μία φορά κάθε 7 ώρες και 20,2 λεπτά.
Εξωτερικοί σύνδεσμοι
Βιολα
Ακικλοβίρη
200px|thumb|Σύγκριση δομών γουανοσίνης και ακικλοβίρης
Η ακικλοβίρη (INN), αναφερόμενη και ως ακυκλοβίρη, χημική ονομασία ακυκλογουανοσίνη, (συντομογραφία ACV), είναι αντι-ιικό φάρμακο ανάλογο της γουανοσίνης, που διατίθεται στο εμπόριο με τις εμπορικές ονομασίες Cyclovir, Herpex, Acivir, Acivirax, Zovirax, Zoral, και Xovir. Είναι ένα από τα πιο ευρέως χρησιμοποιούμενα αντι-ιικά φάρμακα και χρησιμοποιείται κυρίως για τη θεραπεία των λοιμώξεων του ιού του απλού έρπητα, καθώς επίσης και τη θεραπεία του ζωστήρα της ανεμοβλογιάς και του έρπητα ζωστήρα.
Ιστορία
Η ακικλοβίρη θεωρήθηκε ως το ξεκίνημα μιας νέας εποχής στην αντι-ιική θεραπεία, καθώς έχει εξαιρετικά επιλεκτική δράση και χαμηλή κυτταροτοξικότητα. Η βάση για τη σύνθεση της ακικλοβίρης ήταν νουκλεοτίδια, τα οποία απομονώθηκαν από τον σπόγγο Cryptotethya crypta στην Καραϊβική. Ανακαλύφθηκε από τους Howard Schaffer, Robert Vince, S. Bittner και S. Gurwara σαν αποτέλεσμα της έρευνας τους στο ανάλογο της αδενοσίνης ακυκλοαδενοσίνη που έδειξε ελπιδοφόρα αντι-ιική δράση. Αργότερα, ο Schaffer προσχώρησε στην Burroghs-Wellcome και συνέχισε την ανάπτυξη της ακικλοβίρης με την φαρμακολόγο Gertrude B. Elion. Ο Vince αργότερα προχώρησε στην εφεύρεση της αβακαβίρης, το NNRTI φάρμακο για ασθενείς με HIV λοίμωξη. Στην Elion απονεμήθηκε το 1988 το βραβείο Νόμπελ στην Ιατρική, για τη συμβολή της στην ανακάλυψη της ακικλοβίρης. Ο Dr. Richard Whitley, ένας ερευνητής του University of Alabama at Birmingham και πρωτοπόρος στην αντι-ιική θεραπεία, ήταν ο πρώτος που χορήγησε επιτυχώς το φάρμακο σε άνθρωπο.
Μηχανισμός δράσης
Η ακικλοβίρη διαφέρει από τα υπόλοιπα νουκλεοτιδικά ανάλογα στο ότι περιέχει μία μερική, μόνο, δομή νουκλεοτιδίου: Ο σακχαριτιδικός δακτύλιος αντικαθίσταται από μία δομή ανοιχτής αλυσίδας. Μετατρέπεται επιλεκτικά σε μονοφωσφορική ακυκλο-γουανοσίνη (acyclo-GMP) από την ιική θυμιδινική κινάση, η οποία καταλύει ταχύτερα (3000 φορές) την αντίδραση φωσφορυλίωσης από την κυτταρική θυμιδινική κινάση. Ακολούθως, η μονοφωσφορική μορφή φωσφορυλιώνεται περαιτέρω στην ενεργό τριφωσφορική μορφή, τριφωσφορική ακυκλο-γουανοσίνη (acyclo-GTP), από ενδοκυττάριες κινάσες. Το Acyclo-GTP έχει περίπου 100 φορές μεγαλύτερη συγγένεια για την ιική απ' ό,τι για την κυτταρική πολυμεράση. Ως υπόστρωμα, το acyclo-GTP ενσωματώνεται στο ιικό DNA, με αποτέλεσμα την πρόωρη διακοπή της αλυσίδας. Μολονότι η ακικλοβίρη μοιάζει με νουκλεοτίδιο, στερείται 3' άκρου. Κατά συνέπεια, μετά την ενσωμάτωσή της μέσα σε ένα αναπτυσσόμενο κλώνο DNA, δεν μπορούν να προστεθούν άλλα νουκλεοτίδια σε αυτόν τον κλώνο. Έχει, επίσης, βρεθεί ότι τα ιικά ένζυμα δεν μπορούν να απομακρύνουν το acyclo-GTP από την νουκλεοτιδική αλυσίδα, που έχει σαν αποτέλεσμα την αναστολή της περαιτέρω δραστηριότητας της DNA πολυμεράσης. Το Acyclo-GTP μεταβολίζεται σχετικά γρήγορα μέσα στα κύτταρα, πιθανόν από κυτταρικές φωσφατάσες.
Εν ολίγοις, η ακικλοβίρη μπορεί να θεωρηθεί ως προφάρμακο, το οποίο χορηγείται σε ανενεργή (ή λιγότερο δραστική) μορφή και μεταβολίζεται σε περισσότερο δραστική μετά τη χορήγηση.
Μικροβιολογία
Είναι κατά κύριο λόγο δραστική έναντι του HSV, και σε μικρότερο βαθμό έναντι του VZV. Έχει περιορισμένη αποτελεσματικότητα έναντι του EBV και του CMV. Είναι αδρανής έναντι λανθανόντων ιών στα νευρικά γάγγλια.
Αντίσταση
Η αντίσταση στην ακικλοβίρη είναι σπάνια, ωστόσο συναντάται κυρίως σε ασθενείς με χρόνια προφύλαξη με αντιικά φάρμακα (λήπτες μοσχευμάτων, άτομα με σύνδρομο επίκτητης ανοσοανεπάρκειας (AIDS) λόγω λοίμωξης από τον ιό HIV). Οι μηχανισμοί αντίστασης του HSV περιλαμβάνουν ανεπάρκεια ιικής θυμιδινικής κινάσης και μεταλλάξεις στην ιική θυμιδινική κινάση ή/και στην DNA πολυμεράση, μεταβάλλοντας την ευαισθησία του υποστρώματος. Η ακικλοβίρη έχει δείξει επίσης διασταυρούμενη αντοχή με την βαλακυκλοβίρη και την φαμκυκλοβίρη.
Φαρμακοκινητική
Η ακικλοβίρη είναι ελάχιστα διαλυτή στο νερό και έχει κακή στοματική βιοδιαθεσιμότητα (15–30%), ως εκ τούτου, ενδοφλέβια χορήγηση κρίνεται απαραίτητη αν απαιτούνται υψηλές συγκεντρώσεις. Όταν χορηγείται από του στόματος, η μέγιστη συγκέντρωση αυτής στο πλάσμα εμφανίζεται μετά από 1-2 ώρες. Η ακικλοβίρη έχει υψηλό ποσοστό κατανομής, ενώ η δέσμευση της με πρωτεΐνες του ορού κυμαίνεται από 9-33%. Ο χρόνος ημίσειας ζωής της ακικλοβίρης είναι περίπου 3 ώρες. Απεκκρίνεται από τους νεφρούς, μερικώς με σπειραματική διήθηση και μερικώς με σωληναριακή έκκριση.
Η φτωχή στοματική βιοδιαθεσιμότητα μπορεί να βελτιωθεί με χορήγηση βαλακυκλοβίρης, η οποία έχει στοματική βιοδιαθεσιμότητα περίπου 55%. Η βαλακυκλοβίρη μετατρέπεται σε Ακυκλοβίρη από εστεράσες μέσω ηπατικού μεταβολισμού πρώτου περάσματος.
Ενδείξεις
Η ακικλοβίρη ενδείκνυται για την θεραπεία των λοιμώξεων από HSV και VZV, συμπεριλαμβανομένων:
Η εξέλιξη της HIV 1 μπορεί να επιβραδυνθεί από την χρήση της ακικλοβίρης, σύμφωνα με μελέτη, με επικεφαλής τον Δρ. Jairam Lingappa. Αποτελεσματική στο 16% των περιπτώσεων, μπορεί να καθυστερήσει την θεραπεία HAART κατά 1-2 χρόνια. Πανεπιστήμιο της Ουάσιγκτον, Σιάτλ. Κατά τη διάρκεια μιας δοκιμής 2 χρόνων, 284 άνθρωποι είχαν αποτέλεσμα με την HIV-1, σε σχέση με 324 που δεν είχαν υποβληθεί σε θεραπεία με ακικλοβίρη. Έχει διατυπωθεί η άποψη ότι οι ενδείξεις για την αποτελεσματικότητα της κρέμας που εφαρμόζεται τοπικά για επαναλαμβανόμενες εξάρσεις των χειλέων, είναι ανεπαρκείς. Μια πρόσφατη ανασκόπηση της επιστημονικής βιβλιογραφίας έδειξε ότι υπάρχει κάποια επίδραση στη μείωση του αριθμού και της διάρκειας των βλαβών, αν η ακικλοβίρη εφαρμοστεί σε πρώιμο στάδιο της νόσου. Ωστόσο, η από του στόματος θεραπεία για περιστατικά, βρέθηκε να είναι ακατάλληλη για τους περισσότερους μη ανοσοκατασταλμένους ασθενείς, με βάση το κόστος και τα οφέλη, πιθανώς στις χώρες όπου η ακικλοβίρη είναι διαθέσιμη μόνο με ιατρική συνταγή. Υπάρχουν ενδείξεις για τον προφυλακτικό ρόλο της από του στόματος λήψης στην πρόληψη των υποτροπιών.
Συστηματική θεραπεία
Στις συχνές ανεπιθύμητες ενέργειες του φαρμάκου (≥ 1% των ασθενών) που συνδέονται με συστηματική θεραπεία με ακικλοβίρη (από το στόμα ή ενδοφλέβια) περιλαμβάνονται: ναυτία, έμετο, διάρροια και/ή πονοκέφαλο. Σε υψηλές δόσεις, έχουν αναφερθεί ψευδαισθήσεις. Στις μη συχνές ανεπιθύμητες ενέργειες (0.1-1% των ασθενών) περιλαμβάνονται: ταραχή, ίλιγγος, σύγχυση, ζάλη, οίδημα, αρθραλγία, πονόλαιμο, δυσκοιλιότητα, κοιλιακό άλγος, απώλεια μαλλιών, εξάνθημα και/ή αδυναμία. Στις σπάνιες ανεπιθύμητες ενέργειες (<0,1% των ασθενών) περιλαμβάνονται: κώμα, σπασμοί, ουδετεροπενία, λευκοπενία, κρυσταλλουρία, ανορεξία, κόπωση, ηπατίτιδα, σύνδρομο Stevens-Johnson, τοξική επιδερμική νεκρόλυση και/ή αναφυλαξία.
Πρόσθετες συχνές ανεπιθύμητες ενέργειες, όταν χορηγείται η ακικλοβίρη ενδοφλέβια, περιλαμβάνουν την εγκεφαλοπάθεια (1% των ασθενών) και αντιδράσεις στο σημείο της ένεσης. Η σύσταση της ένεσης είναι αλκαλική (ρΗ 11), και η εξαγγείωση μπορεί να προκαλέσει τοπικό πόνο και ερεθισμό των ιστών. . Νεφρική ανεπάρκεια έχει αναφερθεί, όταν η ακικλοβίρη δίνεται σε μεγάλες και συχνές δόσεις ενδοφλεβίως, λόγω της κρυστάλλωσης της ακικλοβίρης στα νεφρά.
Τοπική θεραπεία
Η τοπική κρέμα ακικλοβίρης συνήθως συνδέεται (≥ 1% των ασθενών) με ξηρότητα ή απολέπιση του δέρματος ή παροδικό τσούξιμο/ αίσθηση καψίματος. Μη συχνές ανεπιθύμητες επιδράσεις περιλαμβάνουν ερύθημα ή κνησμό. Όταν εφαρμόζεται στο μάτι, η ακικλοβίρη συνήθως συνδέεται (≥ 1% των ασθενών), με ήπιο παροδικό τσούξιμο. Σπανίως (0,1-1% των ασθενών), η οφθαλμική ακικλοβίρη συνδέεται με επιφανειακή στικτή κερατίτιδα ή αλλεργικές αντιδράσεις.
Τοξικότητα
Εφόσον το κυτταρικό DNA μπορεί να ενσωματώσει την ακικλοβίρη στον εαυτό του, το φάρμακο λειτουργεί ως μεταλλαξιογόνο χρωμόσωμα. Γι 'αυτό ' "... δεν πρέπει να χρησιμοποιείται κατά τη διάρκεια της εγκυμοσύνης εκτός εάν το δυνητικό όφελος δικαιολογεί τον δυνητικό κίνδυνο για το έμβρυο ..." Ωστόσο, δεν έχει αποδειχθεί να έχει τερατογόνο ή καρκινογόνο δράση και συχνά συνταγογραφείται για τις έγκυες γυναίκες, για την πρόληψη της μετάδοσης του HSV στο νεογνό. Η οξεία τοξικότητα (LD50) της ακικλοβίρης, όταν χορηγείται από το στόμα είναι μεγαλύτερη από 1 g / kg, λόγω της χαμηλής βιοδιαθεσιμότητα του στόματος. Ασθενείς με νεφρική ανεπάρκεια συχνά εμφανίζουν ημιζωή αποβολής για το φάρμακο που είναι πέντε έως έξι φορές περισσότερο από ό,τι σε εκείνους με φυσιολογική νεφρική λειτουργία, οδηγώντας σε συσσώρευση της ακικλοβίρης στο πλάσμα και τη πιθανότητα της ανάπτυξης των τοξικών αντιδράσεων, όπως λήθαργος, σύγχυση και μυόκλονο.
Η αυταπάτη Cotard είναι επίσης το αποτέλεσμα των ανεπιθύμητων ενεργειών της ακικλοβίρης. Τα συμπτώματα που συνδέονται με υψηλές συγκεντρώσεις στον ορό του CMMG, του κύριου μεταβολίτη της ακικλοβίρης.
Ανίχνευση σε βιολογικά υγρά
Η Acyclovir μπορεί να ποσοτικοποιηθεί στο πλάσμα ή τον ορό για την παρακολούθηση της συγκέντρωσης του φαρμάκου σε ασθενείς με νεφρική δυσλειτουργία ή για να επιβεβαιωθεί η διάγνωση της δηλητηρίασης σε θύματα από υπερβολική δόση.
Εξωτερικές πηγές
Κατηγορία:Αντιιικά φάρμακα Κατηγορία:Πουρίνες Κατηγορία:Βασικά Φάρμακα του Παγκόσμιου Οργανισμού Υγείας
Debout Congolais
Debout Congolais (Ξυπνήστε Κονγκολέζοι) είναι ο εθνικός ύμνος της Λαϊκής Δημοκρατίας του Κονγκό. Καθιερώθηκε για πρώτη φορά το 1960 όταν η χώρα έγινε ανεξάρτητη και έπειτα από την άνοδο του Μομπούτου στην εξουσία αντικαταστάθηκε το 1971. Την ίδια χρονιά η χώρα μετονομάστηκε σε Ζαΐρ και ο ύμνος αντικαταστάθηκε από τον La Zaïroise. Επανήλθε ως ύμνος από τον Λοράν Καμπιλά όταν ο τελευταίος ήρθε στην εξουσία το 1997. Οι στίχοι είναι του Ζοζέφ Λουτούμπα και η μουσική του Σιμόν-Πιερ Μπόκα ντι Μπάσι Λόντι (Simon-Pierre Boka di Mpasi Londi).
Γαλλικοί στίχοι
ΧΟΡΩΔΙΑ
Debout Congolais,
Unis par le sort,
Unis dans l'effort pour l'indépendance,